— 3 — 



Kan denne Afhandling være den færøske Befolkning til blot en 

 ganske ringe Hjælp i dens Arbejde for Øernes Velfærd og Frem- 

 gang, vil jeg føle, at jeg paa denne Maade tilbagebetaler lidt af min 

 Gæld til den. 



Der vil i Afhandlingen først blive givet en kort historisk Oversigt 

 over, hvad man hidtil har vidst om Plantevæxten paa Færøerne med 

 særligt Henblik paa Plantesamfundene. Dernæst vil de ydre Kaars 

 Indflydelse paa Vegetationen blive gennemgaaede og forskellige 

 biologiske Forhold, der har Betydning for Plantedækkets Fysiognomi 

 og Plantesamfundenes Sammensætning, behandlede. Endelig kommer 

 Afhandlingens Hovedafsnit, nemlig en Beskrivelse af Plantesam- 

 fundene med Betragtninger over Arternes Tilpasning til de Forhold, 

 hvorunder de lever. 



Et almindeligt Begreb om Færøernes geografiske og geologiske 

 Forhold forudsættes som kendt 1 ), ligesom der heller ikke gives nogen 

 Planteliste, da saadanne forefindes i „Botany of the Færoes", vol. I. 

 Blomsterplanterne og Karsporeplanterne bliver dog alle nævnte i 

 Kapitlet om de biologiske Forhold, idet de henføres til forskellige 

 Grupper efter Livsvarighed; og dér vil man kunne finde Lister 

 over dem. 



I. Historisk Oversigt over Kundskaben om Færøernes 



Plantevæxt. 



Indtil Halvfemsernes grundige Undersøgelser var Hovedkilden 

 til vor Kundskab om Færøernes Plantevæxt E.Rostrup 's Afhand- 

 ling: Færøernes Flora (1870). Gaar vi længere tilbage i Tiden, 

 finder vi adskillige Værker, hvori Færøernes Plantevæxt mere eller 

 mindre i forbigaaende omtales ; men den særlige Side af Sagen, 

 som alene skal beskæftige os her, nemlig en Skildring af de 

 færøske Plantesamfund og deres Livskaar, træffer vi 

 overalt kun lidet berørt; det er egentlig blot for Kultursamfundenes 

 Vedkommende (Hjemmemarken med dens Græsenge og Kornagre), 

 at vi høster nogen Kundskab hos de ældre Forfattere. 



Hos Jørgen Landt, der i 1800 udgav en Beskrivelse af 

 Færøerne, er der saaledes en lang Planteliste og ikke andet om 



a ) Oplysninger vil bl. a. kunne findes i „Atlanten "s Artikel „Færøerne" og i 

 Indledningen til „Botany of the Færoes" (Ostenfeld 1901 a). 



1* 



